Blóm bjölluliljunnar standa í fremur gisnum klasa á stöngulendanum . Krónan er klofin nær niður í gegn , um 14 - 18 mm í þvermál . Krónublaðfliparnir eru öfugegglaga , hvítir eða með ofurlítið bleikum æðum . Fræflar eru tíu með fagurgulum frjóhirslum . Myndin af blómstrandi bjöllulilju er tekin í hlíðinni ofan við Hjaltastaði í Köldukinn þann 28. júní 2009 Hér er svo nærmynd af hinu gullfallega blómi bjölluliljunnar , tekin við sama tækifæri . Hér er bjölluliljan með þroskuð aldini í Neslöndum við Mývatn 21. ágúst 2008 .